Feminisme i socialisme: objectius compartits\nLa relació entre feminisme i socialisme ve de lluny i a vegades ha estat tensa. Rosa Luxemburg va resumir en una frase la raó per la qual ambdues lluites han d’anar unides: a la feminista que no és socialista li falta estratègia. A la socialista que no és feminista li falta profunditat.\nFoto: Flickr ? Barbara Boyero - Crític.\nPer Nicole Aschoff. Publicat a Catarsi el 7 de març de 2019.\nEl socialisme i el feminisme tenen una relació llarga, i a vegades, tensa.\nAl socialisme se l’acusa sovint d’un èmfasi excessiu en les qüestions de classe, de posar al centre de totes les anàlisis la divisió estructural entre qui treballa per tenir un salari de subsistència i qui posseeix els mitjans de producció. Encara pitjor, ignora o menysté la manera com altres factors principals —el sexisme, el racisme o l’homofòbia— influeixen en la formació d’estructures de poder. O sinó, admet la importància d’aquests factors i pràctiques negatives, però argumenta que només es podran eliminar d’arrel quan s’hagi acabat amb el capitalisme.\nMentrestant, des del socialisme s’acusa el feminisme de centrar-se massa en els drets individuals enlloc dels conflictes col·lectius, d’ignorar les divisions estructurals entre dones. S’acusa les feministes d’alinear-se amb projectes polítics burgesos que rebaixen l’agenda laboral de les dones, o d’impulsar demandes de la classe mitjana que ignoren les necessitats i demandes de les dones pobres, tant al Nord com al Sud Global.\nAquests són debats que ja existien a mitjans del segle XIX i a la Primera Internacional, i cohabiten entre aspectes profunds del poder polític i les contradiccions de la societat capitalista.\nLes polítiques del feminisme es compliquen per la naturalesa històrica del capitalisme i això empantanega la situació. El sexisme s’integra tant en els processos de generació de beneficis i en perpetuar el propi sistema capitalista d’una manera dinàmica.\nAquesta és evident avui en dia, ja que per exemple, una candidata a la presidència dels EUA com Hillary Clinton és l’opció preferida entre els milionaris del país. Però la divisió entre socialisme i feminisme és, al cap i a la fi, innecessària.\nPer què el socialisme hauria de ser feminista\nL’opressió de les dones, tant a la societat dels EUA com globalment, és multidimensional. Les divisions de gènere en les esferes polítiques, econòmiques i socials remarquen perquè per alliberar-nos de la tirania del capital el socialisme també ha de ser feminista.\nLa possibilitat que una dona sigui, per fi, presidenta dels EUA subratlla la falta de lideratges per part de dones, tant als EUA com a tot el món. Malgrat hi hagi dones poderoses com Angela Merkel, Christine LeGarde, Janet Yellen i Dilma Rousseff, l’equilibri entre gèneres a la política i al món de l’empresa dista molt de ser una realitat. Només un 4% de d’executius en cap de la llista de Fortune 500 són dones, i la majoria de consells d’administració tenen poques dones, si és que en tenen.\nA nivell global, un 90% dels caps d’estat són homes. Al Fòrum Econòmic Mundial de 2015 només un 17% dels 2.500 representats eren dones. D’altra banda, el 2013 va ser el primer cop en què 20 dones ocupaven llocs al Senat dels EUA.\nA diferència de molts països, les dones als EUA tenen, en general, els mateixos drets, protecció legal, accés a l’educació, nutrició i sanitat que els homes. Però encara així les diferències de gènere són evidents a la societat.\nLes dones obtenen millors resultats que els homes en l’educació superior, però no arriben a nivell similars en èxit o ingressos. Se les segueix estereotipant i infrarepresentant en els mitjans de comunicació més influents. Els atacs contra els drets reproductius de les dones es mantenen constants, i després d’un llarg i continuat declivi durant els anys 90, les xifres de violència contra les dones no han disminuït des de 2005.\nAl mateix temps, les mesures de conciliació entre vida domèstica i laboral són tan difícils com ho han estat sempre, sumades a un augment constant del cost de vida. Des de l’aprovació de la Llei d’Igualtat Salarial fa 50 anys, les dones han entrat al món laboral massivament; avui en dia, un 60% de les dones treballen fora de casa. Tant dones casades com solteres treballen, i fins i tot hi ha un 57% de mares amb criatures menors d’un any.\nPerò les dones que treballen a jornada completa encara reben un salari del 81% respecte al que reben els homes, i aquesta xifra està disminuint ràpidament per les reduccions en els salaris dels homes en els últims anys (excepte entre els que tenen titulació universitària).\nLes diferències entre els salaris es corresponen amb una divisió de la feina per gènere. Els sectors del comerç, serveis i alimentació -el nucli de la nova creació d’ocupació- estan copats principalment per dones, i la feminització dels treballs “de cura” és cada cop més pronunciada. Malgrat victòries recents, com l’extensió de la Llei d’Estàndards Laborals Justos als treballadors domèstics, les feines de cura encara estan mal pagades i són tasques en les quals la humiliació, assetjament, violència i robatori de salaris són habituals.\nA més d’aquestes diferències clares entre homes i dones als EUA, hi ha efectes més profunds i extensos del sexisme. Feministes com Bell Hooks argumenten que el sexisme i el racisme impregnen tots els àmbits de la societat, i que el relat del poder dominant glorifica les visions de la vida blanques i heteronormatives.\nDes del naixement, als nens i a les nenes se’ls tracta diferent, els estereotips de gènere se’ls introdueixen a casa, a l’escola i a la vida diària, i es perpetuen al llarg de la vida de les dones, donant forma a les seves identitats i decisions vitals.\nEl sexisme també juga un paper cabdal i menys obvi en la generació de riquesa. Des del seu començament, el capitalisme s’ha basat en un treball no remunerat fora del mercat de treball (principalment en l’àmbit domèstic) que genera un ingredient essencial per a l’acumulació de capital: treballadors. Treballadors a qui s’ha d’engendrar, vestir, alimentar, socialitzar i estimar.\nAquesta feina no remunerada està clarament dividida per gènere. Malgrat que cada cop hi ha més homes que participen de les feines domèstiques i la criança en comparació amb el passat, la reproducció social encara recau principalment en les dones, de qui s’espera que carreguin la part més gran de les tasques domèstiques.\nLa majoria de dones també realitzen feines remunerades fora de casa, i això converteix les tasques domèstiques en “un segon torn de feina”. D’aquesta manera, les dones són doblement oprimides: se les explota en el seu lloc de treball i no se les reconeix com a treballadores en la reproducció social de la força de treball.\nPer què el feminisme hauria de ser socialista\nAquestes divisions de gènere persistents entre classes —en l’àmbit polític, econòmic i social— alimenten el punt de vista feminista majoritari en què el sexisme és un fenomen aïllat del capitalisme, un fenomen que s’ha de tractar independentment.\nA través de les nombroses onades de lluita feminista, les activistes han seguit una àmplia varietat d’estratègies per combatre el sexisme i les diferències de gènere. Avui en dia, el feminisme majoritari aposta per fer arribar dones a llocs de poder —en l’àmbit polític, econòmic i social— com una manera de solucionar els problemes que es troben les dones, com les diferències salarials, la violència, la conciliació familiar i la socialització sexista.\nLes portaveus principals com Sheryl Sandberg, Hillary Clinton, Anne-Marie Slaughter i moltes altres donen suport a aquesta estratègia feminista d'”empoderament”. Sandberg, una de les impulsores més influents d’aquesta estratègia, argumenta que les dones han de deixar de tenir por i començar a “desestabilitzar l’statu quo”. Si ho fan, aquesta generació pot desfer la bretxa en el lideratge, i amb això fer del món un lloc millor per a totes les dones.\nLa força argumental d’aquesta estratègia es basa en que si les dones arriben al poder, a diferència dels homes, s’interessarien en implementar polítiques en benefici de les dones, i que les diferències entre classes i gèneres en els àmbits econòmics, polítics i culturals només s’erradicaran si les donen ostenten una quota de lideratge igual que els homes.\nAquest èmfasi en el progrés individual com a camí per assolir els objectius del feminisme no és nou i s’ha criticat per part de feministes com Charlotte Bunch i Susan Faludi, que qüestionen que la solidaritat entre dones posi remei a diferències de gènere profundament arrelades. Faludi diu que “no pots canviar el món en favor de les dones simplement posant cares femenines al lideratge d’un sistema de poder social i econòmic que no canviï”. Feministes socialistes com Johanna Brennes també apunten que el feminisme imperant passa per algunes tensions profundes entre dones.\nSent generoses, podem qualificar d’ambivalents les relacions entre dones de classe treballadora/dones pobres i les dones de classe mitjana, que s’ocupen d’etiquetar la resta com a problemàtiques: les pobres, les que tenen problemes de salut, les que tenen poc bagatge cultural, les dissidents sexuals, les maleducades. Aquestes tensions de classe impregnen les polítiques feministes, ja que les feministes de classe mitjana s’erigeixen com a portaveus de dones de classe treballadora.\nAixí com és necessari reconèixer que encara existeix una societat contemporània marcadament de gènere, també és necessari veure clar com superar aquestes diferències i, també, reconèixer les limitacions d’un feminisme que no s’enfronta al capitalisme.\nEl capital s’alimenta dels patrons del sexisme, perpetuant la natura explotadora del treball remunerat. Si les aspiracions i objectius de les dones són silenciades o menystingudes, és més fàcil aprofitar-se’n. El sexisme permet que les empreses paguin menys a les dones —en especial a les racialitzades— i discriminar-les.\nPerò encara que eliminéssim el sexisme, les contradiccions inherents del capitalisme es mantindrien. És important i necessari que les dones arribin a posicions de poder, però això no canviarà la divisió fonamental entre treballadors i propietaris, entre les dones de dalt i les de baix.\nTampoc canviaria que la majoria de dones es trobin en feines precàries, amb salaris baixos. Aquests representen una barrera al progrés i a una vida millor més gran que el sexisme en l’àmbit econòmic o polític. Ni canviaria l’impuls del poder de maximitzar beneficis i la tendència de les empreses a donar als treballadors el mínim que puguin en termes econòmics, socials i culturals més enllà del que les lleis els obliguin.\nPer descomptat, la societat no es pot reduir a una relació salarial. Les diferències per gènere són reals i persistents. Prendre’s seriosament la qüestió de classe significa fixar l’opressió de les dones dins de les condicions materials en les que viuen i treballen mentre alhora es reconeix el rol del sexisme, que dona forma a la vida laboral i domèstica de les dones.\nEl moviment feminista, tant en la seva encarnació “de l’estat del benestar” i les seves encarnacions radicals contemporànies, ha aconseguit millores significatives. El repte actual que té és doble: defensar aquestes millores guanyades amb tant d’esforç i fer possible que totes les dones les puguin gaudir, com també seguir pressionant amb demandes noves i concretes que ataquin les relacions complexes entre el sexisme i la creació de beneficis.\nNo hi ha cap resposta simple a aquests dos reptes. En el passat, les dones han aconseguit més millores quan han lluitat pels drets de les dones i dels treballadors simultàniament, combinant la lluita contra el sexisme amb la lluita contra el capital.\nCom argumenten Eileen Boris i Anelise Orleck, durant els 70 i 80 “les sindicalistes feministes van ajudar a revitalitzar un moviment que va començar a reclamar noves demandes pels drets de les dones en l’àmbit domèstic, laboral i sindical”. Les hostesses d’aviació, las treballadores de costura, oficinistes i treballadores domèstiques van enfrontar-se al sindicalisme masculí (no hi havia cap dona en llocs de direcció de l’AFL-CIO abans del 1980), i a través d’aquest moviment es va forjar un nou feminisme més expansiu\nLes sindicalistes van crear un nou horitzó de possibilitats, no només demanant salaris més alts i igualtat d’oportunitats, sinó també amb la criança, amb horaris flexibles, baixes per maternitat i altres beneficis que es passen per alt o s’invisibilitzen per part dels sindicalistes.\nAquesta és la direcció en la que s’haurien d’orientar el feminisme i el socialisme, cap a lluites i demandes que s’enfrontin tant al capital com al sexisme que hi ha arrelat en el capitalisme.\nLes lluites per aconseguir-ho ja s’estan duent a terme. Per exemple, les demandes d’un sistema sanitari individualitzat i universal —que garanteixi el dret a la sanitat per a cada persona des del naixement a la mort independentment del poder adquisitiu— és una demanda que va contra el sexisme i el poder que té capital de controlar i reprimir els treballadors. Hi ha altres reclames concretes a curt termini que combinen els objectius del feminisme i el socialisme com la gratuïtat dels estudis superiors, una criança gratuïta i una renda bàsica universal combinada amb una xarxa de seguretat social robusta.\nAquestes reformes posarien les bases d’objectius més radicals que acabessin eliminant d’arrel el sexisme, l’explotació i la mercantilització de la vida social. Per exemple, projectes de control col·lectiu i democràtic de les institucions centrals de les nostres vides domèstiques, escolars i laborals (bancs, llocs de treball, governs municipals, estatals i locals) donarien a dones i homes més poder, autonomia i la possibilitat d’una vida millor.\nEn aquesta estratègia anticapitalista hi ha la possibilitat d’un canvi radical que les dones necessiten.\nEn definitiva, els objectius del feminisme radical i del socialisme són els mateixos: justícia i igualtat per a tothom, no només igualtat d’oportunitats per a les dones o igual participació de les dones en un sistema injust.\nAquest article va ser publicat el novembre del 2016 a jacobinmag.com


La Generalitat no començarà a aplicar el nou copagament - Empordà\nLa Generalitat no començarà a aplicar el nou copagament\nEl departament considera que "amb tant poc marge de temps" no es pot garantir la mesura a partir de l'1 d'octubre\nCapses de medicaments ACN\nACN | BARCELONA El copagament de medicaments que es dispensen a les farmàcies dels hospitals no es començarà a aplicar l'1 d'octubre a Catalunya. El Ministeri de Sanitat ha fixat aquesta data per a l'entrada en vigor de la mesura, però el Departament de Salut ha decidit no posar-la en marxa aquest dia ja que considera que "amb tant poc marge de temps no es pot garantir que aquest copagament no suposi una barrera d'accés per a cap pacient". A través d'un comunicat, Salut ha assegurat que el Servei Català de la Salut continuarà estudiant "mecanismes per garantir l'equitat en l'accés als medicaments per part de tots els pacients afectats per la mesura".\nEl Ministeri de Sanitat va publicar la setmana passada al BOE una resolució que estableix que uns 50 medicaments subministrats per les farmàcies hospitalàries a aquells pacients que no es troben ingressats passaran a ser de copagament a partir de l'1 d'octubre amb un límit d'aportació reduïda. Això vol dir que els pacients hauran de pagar un 10% del preu del medicament, amb un màxim actualment fixat de 4,20 euros.\nJa la setmana passada, el conseller de Salut, Boi Ruiz, va assegurar que el seu departament buscaria mecanismes de compensació perquè aquells usuaris que no puguin pagar el nou copagament hi tinguin accés "sense cap barrera".\nAquest dijous, a través d'un comunicat, el Departament de Salut ha anunciat que aquest copagament no es començarà a aplicar a Catalunya a partir de l'1 d'octubre. Després d'una anàlisi feta pel Servei Català de la Salut sobre les conseqüències que podria tenir començar a aplicar aquest copagament en la data fixada pel Ministeri, Salut ha conclòs que "amb tant poc marge de temps no es pot garantir que aquest copagament no suposi una barrera d'accés per a cap pacient".\nPer aquest motiu, la posada en marxa de la mesura no serà l'1 d'octubre. A més, Salut també ha explicat que "continuarà estudiant mecanismes per garantir l'equitat en l'accés als medicaments per part de tots els pacients afectats per la mesura, tenint en compte que els condicionants tècnics, administratius i logístics fan impossible que es pugui posar en marxa la mesura la setmana vinent".\nL'endemà de la publicació de la resolució, el conseller de Salut va demanar per carta a la ministra de Sanitat, Ana Mato, l'ajornament de la mesura i una revisió a fons de tots els criteris que s'hi exposen per tal de decidir sobre la seva idoneïtat, ja que considera que "es poden generar dificultats d'accés a alguns medicaments per part de determinats usuaris". A la mateix carta, Ruiz va manifestar a Mato la seva "sorpresa" per la publicació de la mesura.\nEn el comunicat, el departament recorda que està d'acord amb els criteris de l'Organització Mundial de la Salut (OMS) que estableixen que "cap tipus de recurs addicional per cofinançar les prestacions sanitàries públiques comporti una barrera per accedir-hi".\nSalut afegeix que tant el departament com el Servei Català de la Salut estan en "contacte permanent" amb tots els centres de la xarxa pública de Catalunya per donar-los les instruccions necessàries referents a l'aplicació de la resolució.


La llei del Govern Balear contra el català supera el primer tràmit\nEl diputat del PP Antoni Pastor es rebel·la i trenca la disciplina de vot\nLa llei que promou el PP per fer del català una llengua de segona a les Illes Balears va superar ahir el primer tràmit parlamentari. Però no gratis: la llei contra el català ha causat una crisi al PP balear.\nENRIC B. ABELLÓ PALMA. Actualitzada el 13/06/2012 00:00\n260x366 La llei del Govern Balear contra el català supera el primer tràmit / MONTSERRAT DÍEZ / EFE La llei del Govern Balear contra el català supera el primer tràmit / MONTSERRAT DÍEZ / EFE\nLa modificació de la llei de funció pública, que farà que ja no calgui saber català per ser funcionari a les Balears, va superar ahir el primer tràmit parlamentari. El PP va esbandir les esmenes de rebuig de la coalició PSM-IV-ExM i del PSIB, però va perdre un vot pel camí. El del diputat popular Antoni Pastor, contrari a la reforma, que va trencar la disciplina de vot.\nEl d'ahir era només el primer assalt, perquè la reforma encara ha de passar pel debat en comissió, el de les esmenes parcials i la votació definitiva. Amb tot, la d'ahir ja va ser una sessió encesa, amb acusacions creuades. El Parlament va haver d'habilitar dues sales amb pantalles de TV per encabir-hi el públic. El PP havia convocat els sus presidents locals i l'Obra Cultural Balear hi havia convocat mig centenar de personalitats compromeses amb la llengua.\nEl conseller d'Administracions Públiques, Simó Gornés, va defensar el canvi legal en nom de la "llibertat", en considerar que l'administració "no pot tenir preferència per una llengua". Per ell, el català "està absolutament normalitzat", i ara es tracta de "fer normal el que ja ho és al carrer". Però potser tot plegat no és tan normal si aquest canvi fins i tot ha causat una crisi interna al PP amb la dissensió d'Antoni Pastor, que va votar a favor de l'esmena de rebuig de PSM-IV-ExM i es va abstenir en la del PSIB.\nEls diputats del PSIB i de PSM-IV-ExM van lluir a la solapa llaços amb les quatre barres en defensa del català. La secretària general del PSIB, Francina Armengol, es va comprometre a derogar aquest "atemptat cultural" si el 2015 tornen a governar: "Serà la primera mesura que prendrem", va afirmar. "Els jutjarà la història, com ho fa ara amb el Decret de Nova Planta", va afegir. El diputat econacionalista Nel Martí va criticar que es trenqués el consens lingüístic.\nAmb el canvi legal, només els professors hauran d'acreditar que saben la llengua pròpia, però no la resta de funcionaris, per als quals serà un simple "mèrit". Això sí, segueixen estant obligats a saber castellà. El Govern Balear haurà de canviar la llei de normalització lingüística -aprovada per unanimitat el 1986-, tot i que el mateix president, José Ramón Bauzá, va prometre en campanya electoral que no la tocaria. Ara, doncs, es buida la llei de normalització del contingut que feia que el català fos l'idioma preferent de l'administració. A més, la nova norma permet que els municipis puguin fer bilingüe el seu nom afegint-hi la versió castellana. Això s'ha pensat expressament per a Maó, que té una alcaldessa del PP, Águeda Reynés, entossudida a convertir-lo en Maó-Mahon.


Nova població de l'esperó de Bolòs\ndijous, 7 de juliol de 2016 13:51\nSegons una nota de premsa d'avui del Departament de Territori i Sostenibilitat de la Generalitat de Catalunya, s'ha trobat una nova població de l'esperó de Bolòs (Delphinium bolosii) a la comarca del Priorat. Es tracta d'un nucli de més de 600 individus, situat en un barranc proper al que ja es coneixia d'Ulldemolins, a partir de les campanyes de seguiment per part de personal de la Generalitat.\nFoto: Maria Bosch per a la Diputació de Barcelona\nLes troballes de nuclis addicionals fa uns pocs anys a la comarca de la Noguera i, fa un parell d'anys, al Parc de Sant Llorenç i l'Obac, tranquilitzen la percepció de risc d'aquesta espècie protegida, que figura al Catàleg de flora amenaçada de Catalunya (Decret 172/2008) amb el màxim grau, és a dir, en perill d’extinció. També té el mateix grau al Catàleg Espanyol d’Espècies Amenaçades (Reial Decret 139/2011).\nNota de premsa 7/6/2016 - Generalitat de Catalunya\nEsperó de Bolòs, per Maria Bosch - Planta del Mes (Portal BioC)\nDarrera actualització de dijous, 7 de juliol de 2016 14:08\nNova Llista Vermella\nde briòfits de Catalunya\nUna important novetat per a l'estudi i la gestió de la flora amenaçada de Catalunya és la recent publicació (setembre de 2019) del catàleg i llista vermella dels briòfits catalans, obra dels investigadors de la UAB Llorenç Sáez, Elena Ruiz i Montserrat Brugués. En presentem els trets més destacats.\n[23-25] 5th Edition of Global Congress on Plant Biology and Biotechnology (GPB 2020) [+ info] València


Recta final per participar al 2n Concurs de fotografia digital “L’Andorra dels paisatges” - FÒRUM.ad\nRecta final per participar al 2n Concurs de fotografia digital “L’Andorra dels paisatges”\nOn: 30/09/13 17:10\nLa segona edició del Concurs de fotografia digital “L’Andorra dels paisatges”, organitzat pel Centre Andorra Sostenible, MoraBanc i Andorra Turisme, entra a la seva recta final amb un notable èxit de participació registrat fins a la data.\nDestaca especialment la gran acollida i afluència de participació en la categoria Instagram estrenada en aquesta segona edició, que substitueix la categoria de telèfons mòbils i als mitjans electrònics de la primera edició. I és a 26 de setembre eren 671 fotografies les que s’havien etiquetat amb el hashtag del concurs #landorra, multiplicant per deu les rebudes en l’anterior edició. De fet, aquesta xifra de participació per si sola suposa estar en camí de gairebé doblar la quantitat de fotografies totals inscrites a concurs en l’edició de 2012 (398 instantànies)\nVistes aquestes dades, sembla que aquest concurs es consolida entre la ciutadania com una de les iniciatives de referència entorn a la fotografia i al paisatge, i com una activitat de notable valor afegit en la posada en valor i difusió del patrimoni natural i cultural dels paisatges d’Andorra pel seu abast i viralitat a les xarxes socials .\nPer a tots aquells que encara no hagin enviat les seves fotografies, recordar que el termini de participació finalitza el 28 d’octubre.\nMés informació al web del Centre Andorra Sostenible (www.sostenibilitat.ad)\nPrevious Post: La Policia practica set detencions en la darrera setmana\nNext Post: Cantada de la Coral de la Casa Pairal a Bellver


Les 10 curiositats sobre els somnis que desconeixies | Mont Saint Michel\nLes 10 curiositats sobre els somnis que desconeixies\nDeu curiositats sobre els sueños.Getty Images\nTotes les persones somiem durant la nit encara que moltes vegades siguem incapaços de recordar tots els somnis que hem tingut. Entre els més freqüents, es troben aquells en què caiem, volem, som perseguits per algú o se’ns cauen les dents. Sempre intentem buscar un significat als somnis que ens desconcerten per esbrinar què és el que ens tracta de dir el subconscient.\nDeixant de banda el sentit dels somnis, hem recopilat 10 curiositats sorprenents que potser no sabies d’ells. I és que el món dels somnis és un misteri i un món a part que va més enllà que el simple significat.\n1- Activitat cerebral: mentre dormim pot semblar que el nostre cos i ment estan relaxats i sense activitat , però en realitat, quan somiem, és el moment en què el nostre cervell més activitat mostra. Això podria explicar el per què hem de quatre a sis somnis durant la nit, encara que no els recordem en moltes ocasions.\n2- Somnis en blanc i negre: des de 1915 els investigadors han dut a terme estudis sobre les persones que somien en blanc i negre, i alguns suggereixen que aquelles persones que durant la seva infància van veure la televisió en blanc i negre tendeixen a somiar més en monocromàtic, a diferència dels que van veure la televisió a color.\n3- Les persones cegues també somien: aquelles persones que en algun moment de la seva vida van perdre la vista també somien amb imatges i colors. No obstant això, aquells que van néixer cecs tenen somnis sense imatges, però s’aguditzen els seus sentits de el tacte, gust i olfacte.\n4- La paràlisi de la son: la paràlisi de la son es caracteritza per una paràlisi extrema de el cos i una presència maligna en la cambra on s’està dormint. Una incessant activitat en l’amígdala cerebral és el que el provoca. Es tracta de la part que és responsable de les emocions per a fugir de la terror, la por o l’ansietat.\n5- El significat dels colors: la relació personal que tinguis amb els colors a la vida real quedarà determinada en el significat dels colors en els teus somnis. Aquesta interpretació és diferent en cada persona, ja que per a algú el vermell pot tenir una connotació positiva i per a altres, negativa.\n6- Somni profund: es té un somni profund quan s’entra en total inconsciència i és en aquesta etapa quan els somnis més abstractes.\n7- Pot produir ereccions: durant la fase REM de la son augmenta el flux sanguini a el cervell, això fa que pugi la temperatura corporal i, d’aquesta manera, produir ereccions .\n8- la influència de l’alimentació: el que mengem influeix i molt en la qualitat del nostre descans. Els nutrients que ingerim afecten els nostres somnis. Per exemple, l’augment de l’consum de Vitamina B fa que s’hagin somnis més intensos.\n9- Record dels somnis: les persones que es desperten de cop i volta amb el so de l’despertador solen recordar menys els seus somnis. A l’escoltar el so de l’alarma pot ocórrer que s’oblidin els pensaments que es tenien prèviament. El recomanable és despertar-poc a poc per poder recordar els somnis.\n10- Reacció de el cos: el cos reacciona als somnis com si de la vida real es tractés. Es pot despertar plorant per haver patit durant els somnis, per exemple.


Roc Blackblock torna a pintar sobre el mural "censurat" a les Tres Xemeneies en una nova acció artística de protesta La República\nRoc Blackblock torna a pintar sobre el mural “censurat” a les Tres Xemeneies en una nova acció artística de protesta\nACN Barcelona.-Roc Blackblock i una desena d’artistes urbans han tornat aquest diumenge al parc de les Tres Xemeneies del Poble Sec per fer una nova acció artística de protesta contra […]\nACN Barcelona.-Roc Blackblock i una desena d’artistes urbans han tornat aquest diumenge al parc de les Tres Xemeneies del Poble Sec per fer una nova acció artística de protesta contra a favor de la llibertat d’expressió. Sense reproduir-lo exactament, l’artista ha repintat sobre el mur on fa quinze dies va firmar un grafit a favor de la llibertat de Pablo Hasel que va ser esborrat per operaris municipals. L’Ajuntament es va disculpar posteriorment i va oferir a Blackblock els mitjans per a tornar-lo a pintar. Desmarcant-se de l’oferiment, l’artista ha creat una versió alternativa de l’obra on ha dibuixat els bustos de Franco i el rei Emèrit, entre altres. Al seu costat altres artistes han pintat també murals a favor de la llibertat d’expressió.\nEl mural esborrat fa quinze dies “per error”, segons l’Ajuntament de Barcelona, contenia entre altres la cara del rei emèrit, titllant-lo de ‘lladre’, ‘xoriço’ o ‘assassí d’elefants’. En la nova versió que -a aquesta hora encara- dibuixa Roc Blackblock, hi apareix de nou la figura del monarca, ara al costat de la de Franco. L’artista ha lamentat que s’estigui “distorsionant una mica” l’objecte de la protesta col·lectiva dels artistes urbans, i ha insistit que el motiu de la seva acció és la denúncia de la “censura” i la defensa de la llibertat d’expressió. “Més enllà de la meva obra, la meva figura i el mural pintat fa quinze dies”, insistia sentint-se centre d’atenció de periodistes i vianants que s’han apropat al parc. Blackblock atribueix l’esborrat de la seva pintada al fet que hi hagi “temes intocables, com l’exèrcit o la monarquia”, i ha assegurat que “algú va prendre la decisió” de tapar el seu mural, més enllà que dins del Consistori hi hagi “diversitat d’opinions al respecte”. “Aquest ja és un problema de l’Ajuntament però no l’objecte de la nostra protesta”, ha comentat després d’admetre que el govern municipal li va oferir costejar el seu nou mural. Denúncia de “la repressió i la censura”L’artista i la resta de grafiters que aquest matí han pintat i repintat murals del parc del Poble Sec ja hi van ser fa quinze dies, convocats en defensa de la llibertat d’expressió i a propòsit de la sentència de presó contra el raper Pablo Hasel. En nom seu, Blackblock, ha manifestat que accions com les d’avui es venen fent “des de fa temps”, i ha recordat una altra acció mural el 2008 i també la cançó col·lectiva de rap ‘Llibertat d’expressió’. “Però malauradament sembla que fins que no entra algú a la presó i es cremen contenidors no es comença a parlar de canviar les lleis, quan en realitat amb Valtonyc ja hi havia sentència ferma”. “Nosaltres seguirem fent ús de totes les eines, i tant de bo no s’hagi d’arribar a l’extrem de fer accions de confrontació i de legítima defensa davant la policia per fer valdre la nostra veu i la protesta”, ha advertit.


Notícies » Ajuntament de Lleida » La Paeria fomenta l’economia circular amb l’entrega de material informàtic al Banc de Recursos\nLa Paeria fomenta l’economia circular amb l’entrega de material informàtic al Banc de Recursos\nData de publicació: 2/5/2022\nA través del conveni de col·laboració, l’entitat ha rebut 38 monitors d’ordinadors, 18 ordinadors i discs durs perquè alumnat en pràctiques al Parc Científic el posi a punt o el reutilitzi per cedir-lo a una entitat que ho necessiti\nÉs la primera cessió que es fa en el marc d’aquest acord, que alhora empodera joves amb talent\nLliurament de material informàtic per part de la Paeria al Banc de Recursos a través del conveni de col·laboració signat entre ambdues parts\nEl material informàtic cedit per la Paeria al Banc de Recursos el posarà a punt l'alumnat de Formació Professional que fa pràctiques al Parc Científic\nL’Ajuntament de Lleida ha lliurat material informàtic a la Fundació Banc de Recursos perquè es pugui reutilitzar i cedir a entitats del tercer sector que ho necessita. La interacció s'ha fet a través del conveni de col·laboració signat amb l’entitat per sumar en la conscienciació per reduir residus i fomentar el consum racional. La Paeria ha fet entrega de 18 ordinadors, 38 monitors i una caixa de discs durs, material en desús o obsolet que pot tenir un segon ús. En aquest cas, la Fundació Banc de Recursos donarà el material perquè alumnes de Formació Professional que estan fent pràctiques al Parc Científic i Tecnològic de Gardeny en facin ús i el posin a punt o reutilitzin algunes peces. L’objectiu és que puguin condicionar nou material per cedir-lo, a través de la fundació, a alguna organització que li pugui ser útil o tingui mancança. El conveni ja indica que les donacions que es facin, que poden ser de material divers, seran cedides a entitats del tercer sector a cost 0.


El jutge dona llum verda a la sortida de la presó a Carme Forcadell per fer voluntariat i cuidar la seva mare\nEl jutjat de vigilància penitenciària avala l'aplicació de l'article 100.2 a Forcadell contra el criteri de la fiscalia\ndimarts, 12 de maig 2020 - 16:57h\nCarme Forcadell sortirà per tasques de voluntariat i cuidar la seva mare | TarragonaDigital\nUn jutge de vigilància penitenciària avala que Carme Forcadell pugui sortir de la presó per fer tasques de voluntariat i cuidar la seva mare a través de l'aplicació de l'article 100.2. Argumenta que l'expresidenta del Parlament de Catalunya ha acceptat «no només els fets, sinó l'error i l'equivocació en la via, mitjans i forma utilitzats per assolir l'objectiu de la independència de l'Estat de forma unilateral». El text de la interlocutòria afegeix que Forcadell «reconeix el delicte sense desviacions, ha fet una anàlisi funcional i crític de la seva conducta delictiva» i «ha abandonat la vida política». Per això conclou que en el seu cas està «suficientment justificada una flexibilització del règim ordinari».\nLa interlocutòria afegeix que «no hi ha cap element que permeti apreciar un risc mínim de reincidència delictiva». Argumenta que el principal factor de risc de reincidència és «l'entorn sociopolític que l'envolta» però afegeix que correspon a Forcadell «mantenir-se al marge de situacions que afavoreixin la pressió externa sobre ella o reforcin conductes polítiques o civils d'enfrontament amb l'Estat o de justificació de les conductes dels condemnats».\nAfirma que «l'objectiu d'aconseguir la independència de Catalunya, al que ha dirigit part de la seva vida privada, social i política, no pot ser objecte del tractament ni marc per valorar el grau de reinserció de la interna, ja que forma part del nucli protegit per les llibertats». Exposa que «la llibertat d'ideologia, d'opinió i de pensament, la llibertat d'opció política estan emparades constitucionalment i en cap cas són l'objectiu de la condemna com s'encarrega la sentència de desmentir de forma reiterada. Ho ha estat en la forma en què s'ha materialitzat».\nEl jutge a la interlocutòria també fa referència a una «conducta penitenciària irreprotxable». Indica que «presenta unes capacitats cognitives i intel·lectuals superiors a la mitjana, una formació acadèmica superior, una adaptació regimental extraordinària, col·laboradora i aglutinadora de les internes del mòdul on conviu, assistint a les que tenen necessitat d'ajuda o suport».\nLa Fiscalia argumentava en el seu escrit que el voluntariat i visita a la seva mare no tenia a veure amb el delicte comès i que el tractament havia de tenir relació amb la tipologia delictiva per tal que permetés «reconduir» la seva conducta. El jutge de vigilància penitenciària assenyala que cal posar el focus en «l'estat individualitzat de reinserció observat per apreciar la coherència de la mesura». Per això avala la proposta feta per la mateixa reclusa.\nPresó de Mas Enric Baix Ebre


La Xina, Colòmbia i el Canadà s'afegeixen als països que han tancat fronteres al boví dels EUA\nLa Xina, Colòmbia i el Canadà s'han afegit aquesta matinada a la llista de països que han prohibit la importació de carn de vacum dels Estats Units arran del primer presumpte cas de la malaltia de les vaques boges declarat a l'estat de Washington. El govern d'Otawa, al Canadà, només ha decretat una prohibició parcial, ja que és fronterer amb la zona afectada. L'anunci d'aquest suposat cas ha fet caure la borsa de Wall Street.\nLa cadena de menjar ràpid nord-americana McDonald's ha indicat que els seus establiments tenen molta cura amb la matèria primera i que no compren aquest tipus de vaques. Tot i això, les seves accions han caigut més d'un 5% als parquets. Europa no aplicarà restriccions addicionals perquè els Quinze ja tenen prohibida la importació de carn de vacum dels Estats Units a causa del sistema d'engreix dels animals amb hormones.\nDetectat el primer cas de "vaca boja" als EUA


de setembre 2015 » Brianxa News\nOpino que l’avortament és positiu, ja que si per algun cas, et quedes embarassada de molt jove, tens l'opció d'avortar, ja que tu no podries cuidar del teu fill, sense tenir una feina o algun recurs per mantenir el teu fill.\nUna altra de les raons de que l'avortament és positiu, és que, si tu per qualsevol cas et veiessis en una situació difícil econòmicament, abans de veure el teu fill patint de gana, prefereixes no haver abans de deixar-lo en un orfenat o amb una família adoptiva.\nPer últim també crec que si una dona no vol tenir un fill, i per un accident es quedés embarassada el podria avortar, abans de que el nen no es senti rebutjat o no estimat per la seva mare.\nPenso que l’avortament és un crim covard i egoista ja que el fetus no té una altra alternativa més que morir, si nosaltres hem tingut el dret de néixer, els altres tenen els mateixos drets.\nAvortar significa fomentar un món ple de crueltat i injustícia on l'avortament s’utilitza com un anticonceptiu.\nEstar en contra del avortament es per a desarrelar els valors de l'egoisme i la maldat dels nostres cors, per a així formar un món mes just i lliure de crueltat.\nAutores: Mariona Ribot i Tania Cantero\nMusical 2015 Pere Cot\nPere Cot ens ofereix el musical: MAMA MÍA\nEl 8 i 9 d’agost de 2015 Pere Cot ens va obrir les seves portes per anar a veure MAMA MÍA al teatre clavé, és un musical on veureu que la música és en directe.\nHi havia molta gent, els dos dies el teatre es va quedar ple, moltes persones es van quedar a les portes del teatre i no va poder gaudir de la gran obra musical.\nEls diners que van guanyar van ser destinats al hospital San Juan de Déu de Barcelona, per a les persones amb càncer.\nSi voleu gaudir de el musical per tercera vegada, podeu anar al pavelló nou de Malgrat de Mar el dia 20 de Desembre per només 7 euros l’entrada.\nAutora: Aylen Bautista\nA la biblioteca de Tordera es farà l’exposició ``Actuem amb energia´\nA Tordera fins a final de mes és farà aquesta exposició anomenada actuem amb energia, que serà organitzada per la Diputació de Barcelona i l’Àrea de Medi Ambient.\nAquesta exposició mostrarà com a través d’un recurs que es troba a la natura es pot fer energia i aquesta energia pot permitir encendre una llum, i també hi han moltes més avantatges, ja que podem estalviar molts diners perquè aquest recurs segons l’exposició es molt fàcil i barat d’aconseguir, també l’energia serà molt més eficient.\nI aquesta exposició es dividirà en cinc parts, on els que exposin explicaran, els conceptes de tota l’energia, els aspectes generals, curiositats sobre l’ús d’aquest recurs i també el consum, i accions per estalviar en llum a tota Catalunya.\nI si aquesta idea arribès a tenir futur es podria expandir per tot el món i així tothom podría estalviar molts diners en pagar la llum.\nI aquesta exposició es pot visitar fins al 28 de setembre en l’horari habitual de la biblioteca de Tordera.\nAutors: Dani Valls\nLa selecció espanyola s’emporta la victòria de la gran final 2015\nEl darrer diumenge 20/09/2015 a França, la selecció espanyola s’enfronta contra la selecció de Lituània.\nEl resultat del partit va ser amb una gran diferència, per ser una final van quedar 80 de part de la selecció espanyola i 63 de Lituània.\nLa selecció espanyola va començar amb bona pressió, molta força, i això va fer possible que durant tot el partit Espanya no va tenir cap problema perquè en tot moment va anar guanyant.\nUn dels fets que s’han destacat ha sigut que Pau Gasol va ser un gran protagonista del partit ja que va fer la gran majoria de punts; uns 45.\nAixí que la selecció espanyola se’n va anar amb la victòria.\nFont: De la pàgina web del Periòdic.\nAprovada la proposta per canviar els noms borbònics dels carrers\nL’ajuntament ha aprovat la proposta per revisar i canviar la denominació de dotze carrers de Barcelona amb noms borbònics.\nEls noms d’aquests carrers vas ser posats l’any 1939 i l’ajuntament de Barcelona està treballant perquè la modificació dels noms que fan referència a la monarquia d’Espanya no suposi cap despesa pels veïns.\nJa el passat juliol es va enretirar el bust de Joan Carles I de la sala de plens i aquesta setmana ERC ha proposat revisar i canviar el nom dels carrers. Han votat a favor de la proposta Barcelona en Comú, la CUP i CiU, el PSC s’hi ha abstingut i han votat en contra PP i C’s.\nEls carrers afectats per aquesta proposta són el passeig de Joan de Borbó, la plaça i l’avinguda de Maria Cristina, el passatge d’Isabel i l’avinguda de Borbó entre d’atres.\nAutors: Sergi Parera i Pau Salmeron\nFrança organitza la 32 edició dels dies del patrimoni francès.\nUn any més per el patrimoni Francès, el 19 i 20 de setembre es va fer la 32 edició del patrimoni Francès. Mes de 17.000 patrimonis oberts des de Versailles fins a l’Elysée totalment gratuït. Aquest any no va ser com els altres ja que també es va deixar visitar els platós de televisió de tots els canals. 12 milions de curiosos van córrer per tota França a visitar tot el que podien, i va haver 6 hores de cua per visitar l’Elysée. Van organitzar més de 25.000 activitats com per exemple observar la policia científica fen el seu treball i descobrir moltes més coses. Els visitants podien parlar amb el president en persona o saludar el primer ministre, fer-se fotos amb els actors o presentadors de televisió. Els visitants també van poder veure el Príncep de Mònaco que va venir per saludar a la gent.\nAutor: Quentin Garcia\nGirona pateix les conseqüències del rodatge de Joc de Trons\nEl rodatge de Joc de Trons finalitza i amb ell apareixen els impactes econòmics per la ciutat.\nEl passat dimecres 16 de setembre la sèrie Joc de Trons va finalitzar el seu rodatge a Girona. Pels veïns ha suposat problemes de mobilitat, ja que l’han restringit a gairebé tot el recinte del barri vell durant dues setmanes, a més per poder accedir als carrers tallats i per tant per poder accedir a casa seva, havien d’utilitzar permisos i documentació.\nEn canvi pels negocis ha suposat un benefici econòmic; estem parlant d’un increment de les vendes en un 30% en molts bars i botigues del recinte, i no per l’equip de rodatge, sinó per els fans de la sèrie que estan o no de vacances es van apropar a la ciutat per veure el rodatge. A més, la presència de la ciutat a les xarxes socials i als mitjans de comunicació ha suposat un impacte publicitari d’uns 3 milions i mig d’euros. Per tant podem dir que tot i que l’impacte és major l’any següent de l’estrena de la sèrie, Girona ha patit unes conseqüències immediates.\nDes de fa uns dies l’equip s’ha dirigit a la població de Canet de Mar per gravar algunes escenes al castell de Santa Florentina.\nAutores:Laia Roura Piris i Xènia Freixa Ferrer\nMor Carlos Álbarez-Nóvoa\nL'actor va rebre el Goya a millor actor de revelació per la seva interpretació en la pel·lícula Solas\nL'actor Carlos Álvarez-Nóvoa, que va rebre el Goya al millor actor revelació quan tenia 59 anys pel seu paper a la pel·lícula Solas, de Benito Zambrano , ha mort a Sevilla amb 75 anys. Álvarez - Nóvoa, nascut a La Felguera (Astúries) en 1940, va ser també professor, escriptor i director teatral a més d'actor, encara que es va fer conegut per al gran públic pel seu esplèndid paper en Solas. Els seus últims treballs aquest any van ser en la pel·lícula La núvia, de la Paula Ortíz i basada en la novel·la de Federico García-Lorca, Bodas de sangre, en la qual feia de pare, al seu torn, l'actor ha interpretat a Leonardo da Vinci en dos episodis de la recent sèrie de TVE, la sèrie es diu Carles, rei Emperador, al mateix temps que ha format part del repartiment del Ministeri del temps actuant com al senyor Manuel López Castillejo en un episodi.\nComença el curs 2015-2016 a l’Escola Brianxa.\nEl passat 14 de setembre, l’escola va obrir les portes un any més.\nEls alumnes, van poder veure els canvis que s’han dut a terme aquest passat estiu; la llar d’infants, s’ha agrupat, és a dir ara llar1, llar2, p3 i p4 romanen junts on abans hi havia els mateixos llar1, llar2, p3 i sisè. Sisè, per fi, ja pot dir que comparteix porxo amb els de cinquè, a l'igual que 1r i 2n de primària, que comparteixen porxo amb p5.\nAra l’escola està més ben distribuïda. També hi ha hagut canvis a l‘arbreda, ja que s’hi han col·locat taules de pícnic, papereres i una taula de tennis taula.\nRespecte als horaris d’educació infantil, primària i secundària, segueixen sent els mateixos de sempre.\nEnguany el centre d’interès de l’escola del qual giren els projectes que es duran a terme aquest curs, és la mar Mediterrània.\nHi ha hagut també canvis de llibres a 1r i 3r d’ESO, a causa de la nova llei de l’educació; tot i això, l’empresa de llibres Iddink ens ha seguit proporcionant, un curs més, el seu pla de reutilització i estalvi de llibres.\nAquest any, també s’ha de dir, la mestra d’Anglès del segon cicle d’ESO, Rosa Matas, prepararà als seus alumnes pels exàmens d’anglès del nivell PET de Cambridge.\nAutores: Alba Romera i Ruth Maresma


La Setmana de la Rehabilitació - REHABILITA\tCONTACTE\nLA SETMANA DE LA REHABILITACIÓ\tLa Setmana de la Rehabilitació\nSETMANA REHABILITACIÓ | PROGRAMA D’ACTIVITATS | ORGANITZACIÓ | FACTORS 2016\nLa Setmana de la Rehabilitació és una setmana d'activitats tècniques, comercials i de divulgació ciutadana destinades a promoure l'activitat de la rehabilitació. Aquesta tindrà lloc del dia 3 al 9 d'octubre de 2016.\nLa Setmana de la Rehabilitació vol ser una acció holística que arribi als professionals, a tots els agents del sector i al ciutadà. Per una banda convoca als professionals, com aparelladors, arquitectes, enginyers, restauradors, decoradors, administradors de finques, APIs, empreses constructores, promotors, sector hoteler, turístic i del patrimoni, etc. I per l’altra banda, als representants d’ajuntaments i altres administracions.\nAixí mateix, la Setmana de la Rehabilitació vol ser una cita útil per als ciutadans, propietaris individuals i representants de comunitats de propietaris, on trobin l’assessorament, els professionals i les empreses que els poden oferir les millors garanties a la seva rehabilitació. Per aquesta raó es duràn a terme a diferents espais unes activitats de caire tècnic, conferències, jornades, xerrades, exposicions i altres, orientades als professionals. D’altra banda, sota el marc de la Setmana de la Rehabilitació, tindrà lloc la Fira de la Rehabilitació, una fira popular amb empreses de rehabilitació i activitats socials, dirigida a la ciutadania.\nÉs el Col·legi d’Aparelladors de Barcelona qui s’encarrega de la organització de la Setmana de la Rehabilitació, Rehabilita 2016, institució capdavantera en aquest àmbit, i que compta amb el suport de tots els agents del sector.\nTotes les jornades i visites són gratuïtes però cal inscripció prèvia. Per inscripció i consulta programa d’activitats.\nLa Setmana de la Rehabilitació s’organitza amb la participació dels agents del sector.\nInstitut Català d’Energia, ICAEN\nInstitut Català del Sòl, INCASÒL\nAjuntament de Barcelona. Habitat urbà i Medi Ambient\nConsell de Col·legis d’Aparelladors, Arquitectes tècncis i Enginyers d’Edificació de Catalunya\nCol·legi Administradors de Finques de Barcelona i Lleida\nCol·legi d’Agents de la Propietat Inmobiliaria\nRehabilitacióLes característiques, l’antiguitat i l’estat de conservació del parc edificat del nostre entorn requereixen la seva rehabilitació estructural, funcional i energètica per garantir la seguretat, oferir confort i donar resposta als compromisos internacionals en matèria d’energia.\nEnergiaLa UE aposta per la rehabilitació energètica. En els propers anys, el 20% dels fons europeus es destinaran a l’eficiència i a la rehabilitació energètica. La UE demanda al sector de la construcció impulsar la rehabilitació dels edificis existents i reduir l’enorme consum d’energia que representen.\nPatrimoniLa restauració del patrimoni arquitectònic és una acció fonamental ja que genera activitat en el sector, posa en valor la ciutat i promou el turisme cultural, factors essencials per dinamitzar l’economia local.\nPromocióEl compromís de l’administració en la promoció de la rehabilitació és especialment important i REHABILITA vol implicar-la en la recuperació del sector amb inversió pública. Una inversió que recuperen mitjançant la recaptació fiscal, la reducció de l’atur i altres millores socials. La bona coordinació entre administracions generarà resultats imminents.\nInformacióEn un entorn com el nostre, amb dificultats econòmiques per molts propietaris, i una tinença en propietat inmobiliària molt elevada i fragmentada, es fa difícil la capacitat d’acció dels propietaris i comunitats. La informació i l’assessorament al públic en general són un element clau que REHABILITA vol posar al seu servei.\nEconomiaREHABILITA és una oportunitat per contribuir a obrir el mercat local i generar activitat en el sector pels professionals, les empreses constructores, els fabricants i la societat en general, reactivant l’economia i creant llocs de treball. El 2016 serà un any per seguir orientant aquest sector cap a la ciutat ja existent i la qualitat de la seva habitabilitat.


Spartacus: Gods of the Arena - Viquipèdia, l'enciclopèdia lliure\nSpartacus: Gods of the Arena és una minisèrie de televisió de la cadena Starz, preqüela de Spartacus: Blood and Sand. La sèrie tracta sobre el paper d'en Gannicus (Dustin Clare), el primer gladiador que es fa campió a Càpua. Els membres del repartiment inclouen John Hannah, Lucy Lawless, Peter Mensah, Nick Tarabay, Lesley-Ana Brandt i Manu Bennett.\nLa minisèrie destaca la sanguinària història de la casa de Batiatus i la ciutat de Càpua abans de l'arribada de l'Spartacus. En Quintus Lentulus Batiatus es fa llanista quan assumeix el ludus del seu pare. La seva ambició és superar l'èxit del seu pare per guanyar-se el seu propi nom i obtenir reconeixement i grandesa per a la seva casa. Al seu costat té la seva dona, l'ambiciosa Lucrecia, que l'ajudarà a arribar al seu objectiu costi el que costi. En Batiatus posa tota la seva fortuna i esperances per guanyar fama i glòria sobre el seu millor gladiador, en Gannicus; un expert guerrer que maneja l'espasa a l'arena com si fos un tità.\nApareix en escena en Crixus, un esclau gal indisciplinat i feroç comprat al primer episodi. En Crixus aguanta burles i amenaces de mort fins a aconseguir convertir-se en el millor gladiador després d'en Gannicus. Hi haurà molts intents dels rivals d'en Batiatus, Tullius i Vettius, per obtenir en Gannicus. A més a més, les relacions entre en Batiatus, el seu pare Titus i amb el seu amic Solonius comencen a ressentir-se per l'ambició implacable d'en Quintus. L'antic gladiador i campió de la casa de Batiatus, Oenomaus, és nomenat nou Doctore a causa de les notables destreses mostrades per en Crixus després que l'entrenés, càrrec que l'Oenomaus accpeta de mal grat, mentre els gladiadors siris Ashur i Dagan es fan enemics feroços, l'Ashur tracta de demostrar-se digne de ser un gran gladiador.\nEls gladiadors veterans com Barca i Gannicus veuen en Crixus un futur campió, però temen que les seves pròpies carreres es vegin troncades, com les maquinacions d'en Batiatus i de la Lucrecia per fer que l'elit de Càpua tremoli davant de la seva casa, i que aquesta situació acabi en tragèdia per a diversos membres de la casa. Contra tot això, la construcció de l'esplèndida nova arena de la ciutat s'acaba i amb això s'apropa la data de celebració dels jocs d'obertura que convertiran en déus els gladiadors i llanistes que hi participin amb èxit.\nObtingut de «https://ca.wikipedia.org/w/index.php?title=Spartacus:_Gods_of_the_Arena&oldid=24712426»\nLluites de gladiadors a l'art\nLa pàgina va ser modificada per darrera vegada el 30 ago 2020 a les 01:32.


Podemos segueix entestat a fer la feina bruta al PSOE - El Dietari del Procés - Blogs de l'indirecte!cat\nColau, Iglesias, Podemos, presos, PSOE\nPodemos no és alternativa, perquè li està fent la feina bruta al PSOE. Entenem que l’afinitat ideològica pugui demanar que pactin un govern, uns pressupostos... però que no vinguin a vendre no se sap quines millores que moltes de les quals (com ara la pujada del salari mínim) es poden aconseguir mitjançant decret reial. El que no s’entén és que aleshores Iglesias demani als socialistes que es mullin amb Catalunya perquè els aprovin els pressupostos. Que es plantin i que sigui el govern espanyol el qui negociï formalment. I que vagi a Lledoners o a Brussel·les a fer-ho.


4 coses que els psicòlegs saben que també hauríeu de saber | CAT.Superenlightme.com\nÉs divertit ser un psicòleg. Igual que un enginyer està fascinat pels veritables mecanismes de circuits elèctrics, que els professionals de la salut mental són una gran curiositat sobre el cervell humà.\nEl que la gent sent i el que signifiquen aquests sentiments; per què les persones fan el que fan; tot és d'interès per a nosaltres. En el procés de fer la nostra feina dia rere dia, sovint podem recollir en patrons i connexions que ens donen centelleigs d'un panorama més ampli. Veiem causes i efectes i desenvolupar percepcions, comprensions i intuïcions que ens diuen veritats humanes bàsiques.\nDe vegades els nous estudis d'investigació surten que ens fan dir: "Aha! Ho sabia!" A continuació es presenten quatre d'aquests principis psicològics. Els quatre són el coneixement comú de la majoria dels professionals de la salut mental. Tots estan sent estudiats actualment i provats, i tots són immensament informació útil que tothom hauria de tenir.\nEl nostre cervell té una resposta química útil quan veiem a algú que ens importa. ¿S'ha sentit una mica ansiós o incòmode en una conferència o una festa, mentre que fer una petita xerrada amb coneguts i desconeguts? Llavors, algú que coneix bé i es preocupen entra a l'habitació, i de sobte se sent més a gust? Els estudis han demostrat que en aquest moment els ulls posar-se sobre un "coneix i se sent" persona, el cervell allibera una injecció d'oxitocina. L'oxitocina és una hormona que redueix la por i l'ansietat, i augmenta tant el contacte amb els ulls i els seus sentiments de confiança i generositat. (Kai McDonald, 2008.)\nLes conseqüències: Tenir connexions emocionals i relacions saludables amb les persones augmenta la probabilitat de que experimentarà l'alliberament d'oxitocina en el cervell, i també pot causar en el cervell de les persones que t'importen. Així que posar temps i energia a establir i mantenir vincles saludables i sòlides amb les persones a les nostres vides pot contribuir a una existència més tranquil·la, més sa per a tots nosaltres.\nLes altes i baixes més significatives en la vida no són causades pels èxits i fracassos individuals. Promocions, proves fallides, augments, pèrdues comercials; cap d'ells van ser qualificats com els esdeveniments més significatius de la vida dels subjectes en un estudi recent. En el seu lloc, la gent valorats connexions i desconnexions de relació com les seves experiències de vida més importants. La caiguda en l'amor, ruptures, temps feliços i tristos amb amics i éssers estimats tots els èxits i fracassos individuals falsos. (Jaremka et al., 2010).\nLes Implicacions: han de posar menys valor en els fracassos i els èxits de carrera i financers, i reconèixer el que realment importa: la gent en les nostres vides.\nPoble reconegut són més saludables i més feliços :. Un estudi de la Universitat de Brown per Loucks, et al, 2014 va mostrar que les persones que són més conscients del que estan pensant i sentint en el moment (definició de l'atenció d'aquests investigadors) tenen un menor índex de massa corporal (massa corporal índex), més baix de glucosa en dejú, a menys de fumar i nivells més alts d'activitat física.\nUn altre estudi realitzat per Kidwell, et al., 2014 va trobar que ensenyar a la gent a prestar atenció a les seves emocions va ajudar a baixar de pes millor que l'educació sobre la nutrició.\nEncara un altre estudi realitzat per Carlson, et al., 2017 va trobar una diferència real en un nivell cel·lular entre els pacients amb càncer de mama que aprendre i practicar l'atenció plena i els que no ho van fer. En només tres mesos de pràctica de l'atenció, els pacients van ser capaços d'allargar els seus "telomores", que són complexos de proteïnes que donen tancament als cromosomes.\nLes Implicacions: Fer atenció al que sents i per què se sent que val la pena. És una habilitat, i pot ser après. Les persones que la pateixen són millors en la gestió dels seus impulsos i la lectura de les seves pròpies necessitats físiques i emocionals. Són en general més saludable, tant física com emocionalment.\nL'abús psicològic i abandó en la infància són tan (o més) perjudicial com l'abús físic i sexual. Un estudi en el qual (Spinazzola, et al, 2014) va seguir a més de 5.000 nens de dotze anys va trobar que aquells que van rebre l'abús emocional o verbal o van ser ignorats (Infància emocional Abandonament) van mostrar nivells iguals o superiors de depressió, ansietat, baixa autoestima i les tendències suïcides en comparació amb els nens que van ser abusats física o sexualment.\nLes implicacions: No Si vostè lluita amb l'ansietat, baixa autoestima, depressió o pensaments suïcides, fer subestimar el poder d'abandonament emocional o abús emocional en la seva infantesa. No ha de ser colpejat o abusat sexualment en la infància per causar angoixa significativa adult. Recordeu que totes aquestes experiències i els efectes es poden millorar significativament plantant cara a ells al cap, especialment si busquen ajuda quan sigui necessari.\nPer obtenir més informació sobre com arribar a ser més emocionalment conscient i com curar-se de la Infància abandonament emocional, veure Un lloc en cap, o visiteu EmotionalNeglect.com.\nUn agraïment especial a Psyblog, el que va fer molt més fàcil per a mi escriure aquest article.\nFoto cortesia de Johnhain i Pixabay


Fa gairebé un any que el jugador d'handbol del Barça Víctor Tomàs va haver de deixar la competició professional per problemes al cor. Per a ell va ser\nun xoc tan gran que encara l'està assimilant, tal com explica a l'Eloi quan puja "Al cotxe!". L'actor i director de teatre Oriol Grau puja "Al cotxe!" amb l'Eloi per fer el trajecte de tornada a casa des del teatre de Montcada i Reixac on assaja l'obra "L'èxit de la temporada", que commemora els 30 anys de la productora El Terrat\nEmetem el capítol 100! "Al Cotxe!" va començar l'emissió l'octubre del 2017 i durant tres anys s'ha mantingut, sempre, a la graella de TV3. En aquests\ntres anys, "Al Cotxe!", hi han pujat 300 persones. O sigui, 300 entrevistes, 300 xerrades, 300 converses emotives, potents i profundes\nMercè Martínez i Martí Gironell\nL'actor David Solans, l'inoblidable Bruno de "Merlí", va veure esclatar el seu èxit amb "El fill de Caín", i va ser nominat a millor actor als Premis\nGaudí en el seu debut! "Al cotxe" ens ha explicat com va viure el que va passar després. La model Martina Klein també ens ha obert el cor i ens ha explicat uns començaments molt difícils.\nL'actor David Solans, l'inoblidable Bruno de "Merlí", va veure esclatar el seu èxit amb "El fill de Caín", i va ser nominat a millor actor als Premis Gaudí en el seu debut! "Al cotxe" ens ha explicat com va viure el que va passar després. La model Martina Klein també ens ha obert el cor i ens ha explicat uns començaments molt difícils.\nGuillem Solé (Buhos) i Sol Picó\nGuillem Solé, cantant del grup de rock "Buhos", i la coreògrafa i ballarina Sol Picó pugen "Al cotxe!" amb Eloi Vila.\nLildami i Núria Feliu\nUna setmana més, Eloi Vila ens porta dues converses que són una joia. Lildami ens explica que té diversos motors que mouen la seva vida, però assegura\nque la música, ara, n'és el principal. Núria Feliu ja ha fet 79 anys, és feliç i ens ha dit que ella sempre ha cantat per a la gent.\nUna setmana més, Eloi Vila ens porta dues converses que són una joia. Lildami ens explica que té diversos motors que mouen la seva vida, però assegura que la música, ara, n'és el principal. Núria Feliu ja ha fet 79 anys, és feliç i ens ha dit que ella sempre ha cantat per a la gent.\nEspecial campanya La Marató 2020\nEspecial campanya La Marató 2020. Antonio Orozco, Buhos, Catarres, Dyango, Elena Gadel, Marina Prades, Miki Nuñez i Nina\nLlucià Ferrer i Sílvia Pérez Cruz.\nL'actor, humorista i presentador Juanra Bonet i l'actriu Carme Conesa, ara a "Merlí. Sapere aude", han pujat "Al Cotxe!"\nCarles Porta i Albert Pla pugen "Al cotxe".\nL'escriptora Almudena Grandes puja "Al cotxe" per parlar de la seva última novel·la i els veïns del Vendrell acomiaden el programa.


C. Científica Dimensió Actitudinal – Tresor de Recursos\nC. Científica Dimensió Actitudinal\ntresorderecursos C. Científica Dimensió Actitudinal 08/03/2020 12/09/2020\nLes actituds i els valors formen part de la construcció de la cultura científica. L’activitat científica escolar (ACE) necessita, per desenvolupar-se, discutir sobre els valors que l’orienten, li donen sentit, la fan avaluable i la regulen. Si els coneixements científics es presenten com si les seves afirmacions fossin objectives, universals, veritables i neutres, es podria contribuir a donar una imatge falsa de la ciència i a creure que no té res a veure amb els conflictes de valors ni amb el compromís de les persones que la duen a terme.\nPer tant, l’aprenentatge científic a l’escola no pot obviar promoure un espai de reflexió interior sobre els valors que l’orienten ja que no és cert que les ciències siguin neutres i sense contingut ideològic. Moltes de les decisions sobre què investigar i sobre les conclusions d’una recerca estan condicionades pels sistemes de valors econòmics, polítics, estètics, ecològics, religiosos…, i cal tenir present que ser racional no implica deixar de tenir creences i sí deixar de ser crèdul.\ntresorderecursos C. Científica Dimensió Actitudinal 08/02/2020 12/09/2020


Haus Kargruber Valle di Casies Itàlia - Ofertes d'hotels amb els MILLORS DESCOMPTES EN LÍNIA\nVia San Martino 9 - Sankt Martin 9, Valle di Casies, Valle di Casies, Itàlia, 39030 - Veure al mapa\n"The apartment was spacious,clean and felt very cosy :) Big b..."\nConvenientment situat a Santa Maddalena in Casies, Haus Kargruber és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Haus Kargruber és compromet a que la seva estada sigui el més còmoda possible. Per anomenar algunes de les comoditats de l'hotel, hi ha habitació familiar.\nL'ambient de Haus Kargruber es reflexa en cada habitació. calefacció, escriptori, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. Durant el dia podeu gaudir de l'atmòsfera relaxant de esquí, jardí. Haus Kargruber és una elecció inteligents per a viatgers a Santa Maddalena in Casies, i ofereix una estada relaxant i sense molèsties.\nTots els tipus de viatgers (53) Parelles (29) Viatgers en solitari (1) Famílies amb infants petits (14) Famílies amb infants grans (5) Grups (4)


El Carrousel Costa Brava de Palafrugell, Element Festiu Tradicional d'Interès Nacional - Tornaveu\nDimarts, 5 de gener de 2021 10:00h\nEl Carrousel és una manifestació popular molt arrelada que recupera una tradició prohibida durant el franquisme\nEl Carrousel Costa Brava de Palafrugell (Baix Empordà) ja forma part del Catàleg del Patrimoni Festiu de Catalunya, després que la Generalitat l’hagi declarat Element Festiu Tradicional d'Interès Nacional. Es posa així en valor de forma oficial l’activitat cultural més coneguda del cartell de les Festes de Primavera, que aplega nombroses comparses, tant locals com procedents d'arreu de Catalunya.\nLes Festes de Primavera, una de les festivitats més arrelades i amb més tradició a Palafrugell, tenen els orígens en la prohibició del carnaval decretada pel franquisme, i tot i que els antecedents del Carrousel Costa Brava es remunten a finals del segle XIX, va ser durant la dictadura espanyola quan el jovent del poble va camuflar la festa batejant-la amb altres noms.\nEls antecedents del Carrousel Costa Brava se situen a l'any 1883, quan a Palafrugell se celebrava el carnaval amb rues, balls i cercaviles. Malgrat que la festa va viure períodes de crisi, arran de les guerres i les dictadures, l'any 1928 se’n va produir la primera recuperació, quan un grup de joves, anomenat la Colla dels 13, va impulsar tres dies de música, balls i màscares. Amb l'esclat de la Guerra Civil, la festa va quedar suspesa i amb la instauració del règim franquista les celebracions dels carnestoltes es van prohibir en ser considerades immorals. Malgrat aquesta prohibició, el jovent de Palafrugell se les va empescar per camuflar la celebració de la festa batejant-la amb altres noms. La primera referència escrita d’aquesta època és de l’any 1964, en la qual la festa apareix descrita com "una desfilada de carrosses a l’estil de l’antiga rua". Des d'aleshores, la celebració s’ha mantingut pràcticament igual a les característiques que tenia quan es va crear.\nSegons destaca el Govern en un comunicat, "el Carrousel Costa Brava és un important referent identitari per a la localitat i el seu entorn territorial immediat". En l’argumentari de la concessió d’aquesta distinció, l’executiu també remarca que “l'esdeveniment aplega sempre una quantitat important de participants actius, que sovint arriba gairebé als dos milers de persones, fruit del treball conjunt i la convivència de diverses de generacions dels habitants de la localitat i dels seus voltants”.


La Policia Local d'Eivissa aixeca 11 denúncies per diversos incompliments de la normativa anticovid\nPublicat el Dimecres, 09 Desembre 2020 09:13\nLa Policia Local d'Eivissa aixeca 11 denúncies per diversos incompliments de la normativa anticovid durant un control a establiments aquest cap de setmana.\nLa Policia Local d'Eivissa ha iniciat aquest cap de setmana juntament amb la Policia Nacional, una campanya d'inspeccions en diferents establiments del municipi per a comprovar que es compleixen les noves mesures aprovades per Decret 18/20 del Govern de les Illes Balears, en matèria de prevenció davant la Covid-19. El resultat de les inspeccions ha estat l'aixecament d'11 actes de denúncia.\nLes inspeccions es van dur a terme en diversos establiments, entre ells dos prostíbuls que es trobaven oberts malgrat la prohibició del Govern balear i on els agents van procedir al seu tancament.\nEls responsables d'aquests locals s'enfronten a una infracció molt greu contemplada en el article 3, del Decret llei 11/20 del Govern Balear, que està sancionat amb una quantia que va des de 60.001 fins als 600.000 euros.\nA més, la patrulla de cap de setmana va aixecar altres nou actes per infringir diversos preceptes de la normativa anticovid, com excedir l'aforament a l'interior d'un establiment, falta de cartell informatiu de l'aforament a l'entrada dels establiments, servir en la barra, no portar els cambrers la mascareta o incomplir l'horari de tancament i el toc de queda establert entre les 00.00 i les 6.00 hores.\nLa campanya de control de Policia Local i Nacional en matèria de Covid-19 es mantindrà durant totes les festes nadalenques.


Chen Yansheng: “Assumeixo la responsabilitat de tornar l'Espanyol a Primera”\nEl president espanyolista assegura haver après dels errors que van portar el club al descens\nL'Espanyol ha celebrat la junta d'accionistes des de la sala de presidència de l'RCDE Stadium RCD ESPANYOL\nBarcelonaChen Yansheng ha reiterat el seu compromís amb un Espanyol del qual no s’allunya tot i el descens de categoria. “Assumeixo la responsabilitat de tornar l’equip a Primera. Volem tornar més forts de com vam marxar-ne”, ha assegurat el propietari i president blanc-i-blau, que ha encapçalat, des de la Xina, la primera –i podria no ser l’última– junta d’accionistes de l’entitat. Des de la sala de presidència de l’RCDE Stadium, la resta de membres del consell d’administració han fet balanç d’un curs, el 2019-20, que s’ha tancat amb resultats paradoxals: els ingressos més alts de la història del club (132 milions d’euros) coincideixen amb els pitjors resultats esportius (cinquè descens a Segona).\nChen ha assegurat que han après dels errors del passat. “La decepció pel descens ens ha portat a una profunda reflexió. Estem posant les bases d’un club més sòlid, treballaré sense descans per construir un projecte de futur”, ha afegit el dirigent xinès. El director general del club, José María Durán Farré, ha aprofundit en els canvis que la cúpula directiva està impulsant des de fa uns mesos. “Estem redreçant el club. El consell va identificar que el club no tenia un sistema de gestió eficaç. La doble direcció general va ser un fracàs, per això es va unificar en una sola figura”, ha exposat.\nL’executiu ha sigut clar: “Tots els recursos han d’anar enfocats al rendiment del primer equip. Els diners han d’estar sobre la gespa, cal tornar als bàsics”. Una premissa que evidencien els 64 milions destinats a fitxatges el curs passat, la xifra més elevada en una sola temporada de la història de l’Espanyol. “El patrimoni esportiu és el punt més dèbil del club. En els últims anys no ens ha permès competir al màxim nivell. El nostre valor actual de mercat és de 124 milions tot i el descens, però pujarà entre un 20% i un 30% si ascendim”, ha indicat Durán Farré, que ha assenyalat el camí a seguir: “No tenim un pla B. Només tenim un pla: pujar. Volem tornar a Primera, a Europa i tenir l’estadi ple, però els que competeixen a Europa tenen un patrimoni de 250 o 300 milions”. L’executiu ha anticipat que preveu un mercat de gener tranquil. “La nostra intenció és que quan una cosa funcioni, no es toqui”, ha sentenciat.\nEl director financer del club, Joan Fitó, ha analitzat l’informe econòmic del club, que enguany ha presentat algunes dades destacades. Una d’elles és l’impacte del covid-19, que ha representat una pèrdua de 4,5 milions. L’ERTO aplicat pel club (1,9 milions) ha permès reduir aquest impacte fins als 2,6 milions. A l’altra cara de la moneda hi ha la reducció del deute net, que ha passat dels 172 milions del juny del 2015 als 70 milions del passat mes de juny.\nRetorn ordenat a l’estadi\nSobre el pla de tornada als estadis, Durán Farré ha reconegut que encara no coneixen la data concreta en què podran tornar a obrir les portes de l’RCDE Stadium. El director general, això sí, ha reconegut que tenen llest des de fa mesos un protocol que posaran en pràctica un cop rebin el permís de les autoritats sanitàries. “Establirem una plataforma per al retorn parcial a l’estadi. La gent que s’inscrigui anirà entrant per ordre d’antiguitat. Serà un sistema rotatiu, de manera que tothom podrà anar accedint al camp”, ha apuntat.\nEl directiu ha reconegut que veu probable que hi hagi un inici asimètric en què es permeti el retorn als estadis en algunes comunitats autònomes, i s’ha queixat que la gent pugui acudir a grans magatzems i espais tancats i no a grans estadis a l’aire lliure.\nLímit per a l’accés a la junta\nUn dels punts de l’ordre del dia aprovats ha estat la limitació de l’assistència a les pròximes juntes a accionistes que tinguin un mínim de 100 accions, l’equivalent a 600 euros. Els titulars d’accions que tinguin una representació per sota d’aquesta xifra podran agrupar-se per mantenir representació.\nUn altre dels punts aprovats ha sigut la designació d’una retribució anual per als consellers amb funcions executives, que en l’exercici 2020-21 cobraran, en total, un milió d’euros.\nRCDE RCD Espanyol RCDE Stadium junta accionistes espanyol chen yansheng José Maria Duran Farré


ARNAU MAS, BENJAMÍ DE L’ESCOLA DE PILOTA D’ONDARA, SUBCAMPIÓ AUTONÒMIC D’ESCALA I CORDA INDIVIDUAL – LA VEU D'ONDARA\nOndara, 19.06.17. El jugador de categoria benjamí de l’Escola Municipal de Pilota d’Ondara, Arnau Mas, es va alçar divendres passat a Massamagrell com a subcampió autonòmic en la modalitat d’escala i corda individual, després d’un triple empat. Completa així Arnau Mas una magnífica temporada esportiva en què ha aconseguit diversos triomfs tant de forma individual, com en parella i per equips, junt amb els seus companys de l’equip benjamí de l’Escola Municipal de Pilota d’Ondara. A més de la plata autonòmica individual aconseguida el divendres als JECV Escala i corda, aquesta temporada va aconseguir la plata autonòmica per parelles en One Wall (conjuntament amb Félix Peñarrubia), i per equips, l’or a l’autonòmic de galotxa, la plata a l’autonòmic de raspall, i el bronze a l’autonòmic d’escala i corda. En l’àmbit provincial, l’or en galotxa, raspall, i escala i corda per equips. A més de l’or comarcal per equips a la lliga CEMA en la modalitat de raspall. La Regidora d’Esports d’Ondara, Mar Chesa, ha donat l’enhorabona al jove pilotari ondarenc pels seus èxits esportius aquesta temporada, i ha felicitat els mestres de pilota de l’Escola d’Ondara, Mateu Fornés i Félix Peñarrubia.\nLes fases finals en categoria benjamí i aleví dels XXXV Jocs Esportius de la Comunitat Valenciana “d’escala i corda” individual es van disputar divendres 16 de juny al minitrinquet de Massamagrell. En la categoria benjamí va haver-hi molta emoció i un triple empat en la primera posició, amb dues victòries i una derrota. Guille de Vinalesa va aconseguir l’or en l’última partida. Arnau d’Ondara, va ser plata i Ferrán de Vila-real, bronze.\n1º – Guille CPV Vinalesa\n3º – Ferrán CPV Vila-real\n4º – Javier CPV Algimia\n2º – Carlos CPV Beniparrell\n3º – Jordi CPV Massamagrell\n4º – Pepe CPV Almassora\nVan lliurar les medalles el regidor d’esports de Massamagrell, Paco Gómez i el vicepresident de la Federació de Pilota Valenciana, Conrado Ferrando.\nONDARA ACONSEGUEIX UN BRONZE EN… →


El Centre de Distribució d’Aliments de l’Alt Urgell en ple rendiment durant l’estat d’alarma per la COVID-19 — Ajuntament de la Seu d'Urgell\nSou a: Inici Notícies El Centre de Distribució d’Aliments de l’Alt Urgell en ple rendiment durant l’estat d’alarma per la COVID-19\nDesprés d’un mes d’haver-se decretat l’estat d’alarma, aquest servei coordinat pels professionals dels serveis socials bàsics de l’Alt Urgell i amb la participació de Creu Roja com a part indispensable en la recollida i repartiment dels aliments, ha beneficiat a un total de 124 famílies durant els quinze dies de confinament del mes de març i 136 famílies del que portem d’abril.\nCal recordar que el Centre de Distribució d’Aliments (CDA) de l’Alt Urgell és un dels serveis essencials del Consorci d’Atenció a les Persones de l’Alt Urgell (CAPAU).\nPer tal de complir amb les indicacions sanitàries per la prevenció de la COVID-19 s’ha modificat el funcionament del Centre. Així, actualment els professionals de Serveis Socials es posen en contacte prèviament amb les famílies per tal que sol·licitin quins productes necessiten, tot fent una previsió mensual per tal que professionals i persones voluntàries de Creu Roja i, des de l’estat d’alarma, també voluntaris de La Seu en Xarxa, confeccionin lots amb els productes sol·licitats i, sota cita prèvia, algun membre de la unitat familiar els passi a recollir o, en alguns casos, se’ls hi porti a domicili per la situació personal de cada cas (famílies monoparentals amb fills, possibles casos positius de COVID-19...). En relació a la distribució d’aliments a la comarca es manté el repartiment mensual a Organyà i a Oliana.\nCal fer constar que la coordinació tècnica entre els professionals dels Serveis Socials Bàsics del CAPAU i les professionals de Càritas és estreta. Val a dir que es continua amb la derivació de les famílies més vulnerables als serveis socials de Càritas per tal que valorin la necessitat de fer una targeta per aliments frescos que complementi el servei del Centre de Distribució d’Aliments.\nEl president del Consorci d’Atenció a les Persones i alcalde de la Seu d’Urgell, Jordi Fàbrega, manifesta que “ara més que mai el treball en xarxa i la coordinació es essencial per unir esforços per tal de que totes les famílies que ho necessitin tinguin totes les necessitats bàsiques cobertes”.\nEl principal subministrador del CDA de l’Alt Urgell és el Banc d’Aliments de Lleida i, des de l’inici del confinament ha fet una aportació extraordinària d’un total de 1.745 Kg d’aliments de primera necessitat com: oli, arròs, llet, pasta, llegums entre d’altres i afegint productes extraordinaris com sucs, fruita, iogurts, entre d’altres. Es preveu també que setmanalment facin arribar directament al magatzem del CDA llet i fruita.\nEn aquests moments cal destacar la solidaritat d’empreses, comerços, hotels i restauració, així com també de particulars de la Seu d’Urgell i comarca que estan fent aportacions econòmiques (6.300€ que s’han destinat a la compra d’aliments) o directament en espècies al projecte d’Aliments per la Solidaritat que ha suposat un total de 1.122Kg aproximadament.\nJordi Fàbrega remarca al respecte que “la solidaritat de la ciutadania i del teixit empresarial de la comarca en aquests moments de crisi és molt gran, i cal agrair-ho, així com la tasca de tots els tècnics del CAPAU amb l’ajuda impagable de la Creu Roja”. L’alcalde urgellenc afegeix que “el Banc d’Aliments de Lleida augmenti i faciliti el lliurament directe al nostre CDA són ajuts en aquests moments indispensables pel bon funcionament del projecte i per garantir l’atenció de totes les persones que ho necessiten”.


La Safor redueix el nombre de contagis actius de coronavirus en un 35%. - Diari Serpis\nLa Safor redueix el nombre de contagis actius de coronavirus en un 35%.\nUna vegada arribat al cim més alt de contagis de la sisena onada, el passat dia 25 de gener, amb 8.421 casos actius a la Safor, s’ha produït el canvi de tendència de la pandèmia i en tan sols 15 dies es rebaixa el nombre de casos actius de coronavirus fins a 5.455 casos, la qual cosa suposa una reducció del 35%.\nTendència clarament descendent després de 4 actualitzacions en les quals s’ha reduït el numere de contagis amb força, encara que no es pot dir que ha finalitzat perquè la xifra de contagis continua sent molt elevada i la incidència acumulada és de 3.173,30 en el conjunt de la Safor.\nDestacar a Gandia, Oliva i Tavernes que són les que han reduït, absolutament, en major mesura el numere de casos actius, entre les tres tenen 827 casos menys.\nAssenyalar els municipis de Barx, Bellreguard, Daimús, Piles, Rafelcofer i Vilallonga, que també han tingut una rebaixa substancial del nombre de contagis per coronavirus.\nDades positives, que ens donen esperança en la finalització d’aquesta sisena onada, però que també han de convidar-nos a ser prudents i conseqüents perquè no es produïsquen noves onades de contagis.\nArticle anteriorXeraco millora les instal·lacions de l’Aula d’Estudi 24 hores\nArticle següentIV FIRA D’OPORTUNITATS DEL COMERÇ ASSOCIAT DE BELLREGUARD


Economia aprova els ERTO "per força major" de Fira València i IFA | Valencia Extra\nLa Conselleria d’Economia Sostenible, Sectors Productius, Comerç i Treball ha aprovat els Expedients de Regulació Temporal d’Ocupació (ERTO) ‘per força major’ presentats per Fira València i la Institució Firal Alacantina (IFA), per a 122 i 14 treballadors, respectivament, segons han confirmat a Europa Press fonts d’aquest departament.\nLes institucions firals van presentar aquests ERTO en el marc de l”estat d’alarma’ decretat amb motiu de la pandèmia de la Covid-19. En el cas del recinte firal valencià, l’ERTO aconsegueix 112 empleats i té vigència des del passat 21 d’abril, mentre en el cas de la institució alacantina l’expedient té la seua data d’inici quasi un mes abans, el 26 de març.\nCal recordar que Fira València va presentar l’ERTO per a la seua plantilla, d’uns 120 treballadors, davant la suspensió de la seua activitat, després de la declaració de l’estat d’alarma per a fer front al coronavirus.\nD’aquesta manera, el 70% de la plantilla veu suspesos els seus contractes mentre dure l’estat d’alarma, mentre a la resta, inclòs el director general, Enrique Soto, se li aplicarà una reducció de jornada d’entre el 50% i el 70%.\nAixí mateix, la mesura preveu que la institució complemente els salaris perquè cobren entre un 85% i un 95%, així com l’avançament de nòmines per part de l’empresa amb l’objectiu que els treballadors no patisquen retards.\nIFA SOL·LICITA MODIFICACIÓ PER A INCLOURE FIXOS DISCONTINUS\nEn el cas d’IFA, l’SRTO afecta 14 empleats, el cent per cent dels seus fixos i dos d’ells -directora i cap d’administració- a temps parcial.\nNo obstant això, des de la institució firal alacantina han explicat a Europa Press que la setmana passada van presentar una modificació de l’ERTO sol·licitat perquè s’incloguen també altres onze treballadors fixos discontinus.


Robert Antonioli i Victoria Kreuze s’imposen a la Vertical Race per tancar la segona etapa de la Copa del Món d’Esquí de Muntanya a la Comapedrosa Andorra - Comapedrosa Andorra\nHome News Robert Antonioli i Victoria Kreuze s’imposen a la Vertical Race per tancar la segona etapa de la Copa del Món d’Esquí de Muntanya a la Comapedrosa Andorra\ngener 26News, News Comapedrosa Andorra, notíciescris\nLa Comapedrosa Andorra 2020 ha baixat el teló amb la celebració de la Vertical Race, aquest diumenge al matí. L’italià Robert Antonioli i la suïssa Victoria Kreuze han estat els guanyadors de les categories sènior masculí i femení, respectivament, mentre que Aurélien Gay i Grace Staberg s’han imposat en les categories junior. En la cursa Open, que sumava per a la Copa Andorra, Pere Rullan ha guanyat en la categoria sènior masculí i Nuria Gil ha estat la guanyadora en la sènior femení. Els responsables de l’ISMF, la FAM i Vallnord – Pal Arinsal s’han mostrat molt satisfets amb l’organització d’una Copa del Món que, esperen, continuï tornant a Andorra amb el mateix bon resultat. Vallnord – Pal Arinsal tanca així el millor cap de setmana des de la seva obertura rebent més de 13.000 esquiadors.\nArinsal, 26 de gener del 2020.- La Vertical Race ha posat punt i final a la Comapedrosa Andorra 2020 aquest diumenge al matí. Una prova que destaca per ser especialment dura i que en aquesta ocasió ha deixat actuacions molt destacables. Els guanyadors de les categories sènior masculí i femení han estat Robert Antonionli i Victoria Kreuze, els quals han dominat les seves respectives proves amb autoritat. En el cas de l’italià, la cursa ha estat igualada fins a l’últim tram, on amb un gran esprint final ha deixat enrere a Rémi Bonnet. El podi l’ha completat el suís Werner Marti. En la categoria absoluta femenina, Victoria Kreuze no només s’ha imposat a la prova amb solvència, sinó que, a més, ho ha fet millorant el rècord que va establir l’any passat en aquest recorregut. Per darrere d’ella, Alba de Silvestro i Axelle Gachet han arribat en segona i tercera posició a la línia de meta.\nAurélien Gay ha estat el més ràpid dels junior masculins. El suís firma així un doblet a Comapedrosa Andorra amb la victòria que va aconseguir a la Individual Race dissabte al matí. Igual que a la Individual, Matteo Sostizzo i Paul Verbnjak han completat el podi, però en aquesta ocasió amb les posicions canviades: l’italià ha estat segon i l’austríac, tercer. El mateix han fet Grace Staberg i Samantha Bertolina, però amb la primera i segona posició. L’estatunidenca s’ha imposat a la italiana amb molta distància de marge en una cursa gairebé perfecta. La francesa Victoire Berger ha arribat en tercera posició.\nDels andorrans, Sergi Casabella ha tornat a ser el millor amb la seva 40a posició, 13a en la categoria Espoir, que supera, per poc, la 46a i 47a posició de Gerber Martin i Carles Serra. Marcel Prat ha millorat el seu resultat a la Individual finalitzant en 12a posició a la categoria junior masculí, mentre que Andrea Sinfreu ha quedat 5a a la cursa junior femení.\nAquest diumenge també s’ha disputat la Vertical Race Open, prova que suma per a la Copa Andorra. Pere Rullan i Nuria Gil s’han imposat amb molta solvència a les categories absolutes, mentre que Miguel Antón i María Costa han estat els guanyadors de les proves junior. A la categoria cadet, l’andorrà Oriol Olm ha arrasat amb més de dos minuts de diferència respecte del segon i l’andorrana Lea Ancion ha guanyat a la cursa femenina. Els andorrans Marc Ventura i Noa Figueredo han guanyat les proves de la categoria infantil.\nUN BALANÇ MOLT POSITIU DE COPA DEL MÓN D’ESQUÍ DE MUNTANYA\nL’organització de la Comapedrosa Andorra ha manifestat la seva satisfacció per l’èxit que ha tingut la competició. El manager general de la Federació Internacional d’Esquí de Muntanya (ISMF), Roberto Cavallo, ha fet un balanç molt positiu d’una edició que ha deixat “un itinerari més espectacular” i “una organització molt bona”. També ha valorat molt positivament la logística de l’esdeveniment i ha expressat la seva confiança en Andorra com a seu de la Copa del Món: “El comitè d’Andorra sempre et dóna garanties. Hem fet una bona competició i com a representant de la federació estic content”. Durant la roda de premsa de balanç, Eva Sansa, cònsol menor del Comú de la Massana ha destacat la importància de la Copa del Món per posar en valor el poble d’Arinsal però a la vegada, l’orgull que suposa l’acollida a la parròquia.\nEl president de la Federació Andorrana de Muntanyisme (FAM), Jaume Esteve, ha destacat la bona organització de la competició, explicant que malgrat que l’exigència de l’ISMF és màxima, Comapedrosa Andorra ha complert amb el que es demana des de la federació i han rebut la invitació d’organitzar uns mundials el pròxim any. Així mateix, ha valorat molt positivament la cobertura comunicativa que han tingut les proves, especialment a través de l’streaming, i ha manifestat la possibilitat d’incloure una tercera prova d’esprint a l’etapa andorrana de Copa del Món. Quant als objectius marcats en l’àmbit de la sostenibilitat, el president de la FAM ha explicat que el 80% dels equips han portat a terme accions per compensar les seves emissions.\nPer la seva banda, el director tècnic de cursa, Carlo Ferrari, ha expressat el seu “orgull per organitzar la Copa del Món i tenir els millors esportistes del món al país”. En referència a la Vertical Race, ha explicat que “per a molts és la millor prova vertical de la Copa del Món”, la qual cosa ha valorat molt positivament.\nDe la mateixa manera, el director general de Vallnord – Pal Arinsal, Josep Marticella, ha assenyalat que el binomi de l’estació amb la federació dóna com a resultat una bona Copa del Món que és “beneficiosa per a la parròquia i per al país”. A més, el director general ha manifestat el desig que la Individual de l’edició 2021 pugui assolir el cim del Comapedrosa, però ha apuntat que, al igual que enguany, “dependrà de les condicions”. Per últim, ha agraït el Comú de la Massana, els espònsors, els cossos de seguretat i els voluntaris per la feina feta i ha assegurat que farà “el màxim per organitzar els mundials” l’any vinent. Finalment, destaca la bona acollida de la Copa del Món durant aquest cap de setmana, on més de 13.000 esquiadors han estat a l’estació i on aproximadament més de 2.000 randonaires (durant els dos dies), han estat per les pistes de Vallnord – Pal Arinsal. Es tracta del millor cap de setmana des de l’obertura de l’estació.


El camí a la independència: Primer acte de desobediència de Catalunya davant l’aparell de l’Estat\nPrimer acte de desobediència de Catalunya davant l’aparell de l’Estat\nEl Parlament de Catalunya aprova el procés constituent i les seves fases, malgrat les amenaces del Tribunal Constitucional\nPP i Ciutadans abandonen el Ple, abans de l’inici de les votacions\nAvui el Parlament de Catalunya ha viscut el primer acte de desobediència ferm a les imposicions de l’estat espanyol. Algú dirà que el 9N-2014 va ser un acte de desobediència i que en certa mesura la declaració del 9N-2015 també ho va ser, i en efecte ho van ser; però sobre tot van ser un desafiament al govern espanyol, perquè la consulta del 9N-2014 havia estat suspesa pel Constitucional en el format inicialment previst, però no en el format amb que finalment es va dur a terme. I la declaració del 9N de l’any passat era un clar desafiament als poders de l’Estat espanyol però no hi havia cap prohibició expressa prèvia sobre el contingut d’aquella declaració. És per això que el primer acte de desobediència al Tribunal Constitucional després que aquest dictes una sentència en la que declarava anticonstitucional el procés constituent català i prohibia explícitament que es donés cap mena de continuïtat a aquest procés, s’ha produït avui al Parlament de Catalunya quan els diputats de Junts pel Sí i la CUP han decidit demanar a la presidència de la cambra catalana que s’inclogués a l’ordre del dia la votació de les conclusions a les que ha arribat la comissió encarregada de dissenyar les passes d’aquest procés constituyen.\nAixò ha ocasionat un autèntic rebombori al Parlament, tot i que ja circulava en els fòrums polítics que això acabaria passant. El PSC ha decidit no prendre part en la votació però restar presents a l’hemicicle. Catalunya Sí Que Es Pot (CSQEP) ha decidit també quedar-se a la cambra però votar negativament, i el Partit Popular i Ciutadans han decidit abandonar l’hemicicle i per tant no participar en la votació. Tanmateix aquesta vegada ha quedat ben clara la unitat de independentisme atès que els 72 diputats de JxS i la CUP han votat en bloc, i en la seva votació han avalat la via unilateral en el full de ruta cap a la independència.\nEn tot aquest mes de juliol pràcticament no s’havia produït cap fet rellevant en el camí a la independència i això ha quedat prou reflectit en aquest blog, en el que ha calgut esperar fins el dia 27 de juliol per poder-hi fer la primera entrada. Només ahir es va produir un fet destacable, com és que l’ANC ha obert les inscripcions per les manifestacions del proper 11N que com és sabut aquest any es descentralitzen i a més de Barcelona (Passeig de Sant Joan) es faran a Tarragona, Lleida, Salt i Berga. Confiem que aquest nou format sigui un èxit i permeti visualitzar amb claredat que l’independentisme continu fort i decidit a aconseguir la independència de Catalunya.\nPartit Popular i Ciutadans abandonen el Ple\nabans de les votacions\nTornant als fets d’aquest matí al Parlament cal assenyalar la reacció del govern espanyol que ja es temia que la notícia es conformaria. En una compareixença inusual la vicepresidenta del govern espanyol Soraya Sáenz de Santamaria (becària de Rajoy) ha dit que “el pas donat avui pel Parlament de Catalunya és molt greu, i suposa una vulneració del dret del conjunt dels espanyols a decidir el seu marc constitucional” En la mateixa línia s’ha posicionat el líder del PSOE Pedro Sánchez que a través d’un comunicat ha expressat que la decisió del Parlament català “és un error polític que revesteix una extraordinària gravetat i és un desafiament obert a les lleis de l’estar”\nLa vicepresidenta del govern espanyol també ha informat que en el proper consell de ministres de divendres presentarà davant del TC un “incident d’execució” atès que segons el seu criteri, el Parlament de Catalunya ha incomplert una resolució del TC.\nRecordem per acabar que el que avui ha aprovat el Parlament és una resolució que diu que el poble de Catalunya té legitimitat per endegar un procés constituent, que consta de tres fases. La primera, un procés participatiu, una segona de desconnexió amb l’Estat i convocatòria d’unes eleccions constituents que donaran pas a una Assemblea Constituent que haurà de redactar una proposta de Constitució per Catalunya. La tercera fase seria de ratificació popular de la Constitució mitjançant un referèndum. A destacar que la desconnexió comporta l’aprovació per part del Parlament de les lleis de desconnexió per assegurar el manteniment d’un Estat de dret mentre no es disposi de lleis pròpies. També inclou un mecanisme unilateral d’exercici democràtic que haurà de servir per activar la convocatòria de l’Assemblea Constituent.\nPublicat per Ricard Bosch a 17:19


Albocàsser participa en la reunió del grup de treball sobre violència d’Isonomia | DiaDia\nHome Maestrat Albocàsser Albocàsser participa en la reunió del grup de treball sobre violència d’Isonomia\nAlbocàsser participa en la reunió del grup de treball sobre violència d’Isonomia\nUna representació de l’Ajuntament d’Albocàsser ha participat aquest mes d’octubre en la reunió del grup de treball sobre violència de la Xarxa Isonomia. La cita va servir per a abordar el desenvolupament del Pacte d’Estat contra la Violència de Gènere i presentar les accions de les localitats adherides amb motiu del 25 de novembre, Dia internacional per a l’erradicació de la violència contra les dones. Allí, a més, la regidora d’igualtat de la població, Alina Covaci, va exposar totes les actuacions que ha realitzat el consistori en els últims 4 mesos en aquesta matèria.\nAixí, va explicar que des de la incorporació del nou equip de govern d’Albocàsser ja s’han dut a terme actuacions en matèria d’igualtat en el marc de les festes patronals d’agost. A més s’han reactivat l’associació de dones i es va promoure, amb alta participació ciutadana, la Nit violeta, en la qual es van programar tallers participatius previs amb dones de totes les edats. La regidora va assenyalar en la reunió que per a aquesta nit van convocar a diverses associacions de la comarca amb la intenció de fer les activitats rotatives i, d’aquesta manera, garantir un major impacte d’elles. De cara al 25 de novembre, a Albocàsser plantegen organitzar una marxa contra la violència de gènere.\nQuant al desenvolupament del Pacte d’Estat contra la Violència de Gènere, des de la Xarxa Isonomia van explicar que els pressupostos generals de l’Estat prorrogats inclouen una partida de 20.000.000,00 euros per al desenvolupament de competències d’entitats locals sobre el Pacte d’Estat. Es va informar que aquest exercici s’estableix més termini per a l’execució de les accions, des de l’1 de juliol de 2019 fins al 30 de juny de 2020. I és que, segons van indicar, l’exercici 2018 el termini va ser més curt i va coincidir a més amb les eleccions, amb la conseqüent paralització temporal que suposa aquest fet. També es va indicar en la reunió la falta de directrius clares que es van tindre per a l’elaboració de les memòries. Per a aquesta convocatoría es va proposar traslladar a la Secretaria d’Estat per a la Igualtat que els Ajuntaments funcionen per anys naturals i és molt difícil concretar la retenció de crèdit quan es tracta de programes que abasten dues anualitats. Per a això s’elaborarà un escrit que s’enviarà a Subdelegació del Govern amb les signatures dels ajuntaments que vulguen sumar-se.\nLa trobada es va tancar amb la felicitació des de la la Fundació Isonomia als consistoris per la seua labor en pro de la igualtat efectiva de dones i homes i contra les violències masclistes. A més, van recordar que s’està organitzant el XV Seminari internacional contra la violència de gènere, previst per als dies 6 i 7 de novembre, centrat en la temàtica: cossos, dones i violències.